Document ID: 31984R1025

NEUVOSTON ASETUS (ETY) N:o 1025/84,
annettu 31 päivänä maaliskuuta 1984,
riisin yhteisestä markkinajärjestelystä annetun asetuksen (ETY) N:o 1418/76 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(),
ottaa huomioon Euroopan parlamentin lausunnon(),
ottaa huomioon talous- ja sosiaalikomitean lausunnon(),
sekä katsoo, että
asetuksen (ETY) N:o 1418/76(), sellaisena kuin se on viimeksi muutettuna asetuksella (ETY) N:o 1566/83(), 5 artiklan 2 kohdan toisessa alakohdassa säädetään, että jos interventioelimille tarjotun paddy- eli raakariisin laatu poikkeaa vakiolaadusta, jolle interventiohinta on vahvistettu, interventiohintaa tarkistetaan tekemällä korotuksia tai alennuksia, jotka vastaavat muusta kuin tuotteen lajikeluokituksesta johtuvia laatueroja; riisintuotannon viimeaikainen kehitys, jolle on ollut ominaista jonkinasteinen luopuminen yhteisön markkinoilla kysytyimmistä lajikkeista, saattaa tehdä tarkoituksenmukaiseksi korotusten ja alennusten tekemisen lajikkeiden mukaan; tämän vuoksi edellä mainittua säännöstä olisi muutettava,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1418/76 5 artiklan 2 kohdan toinen alakohta seuraavasti:
"Jos tarjotun paddy- eli raakariisin laatu poikkeaa vakiolaadusta, jolle interventiohinta on vahvistettu, interventiohintaa tarkistetaan tekemällä korotuksia tai alennuksia."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivään syyskuuta 1984.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä maaliskuuta 1984.

Labels: 3
2
17
6